**KO OB VEČERIH SEM PREPEVAL**

Ko ob večerih sem prepeval

s prijatelji na sred’ vasi,

sem bil vesel, nikdar sameval,

poznal še nisem žalosti.

Pa pride čas, ko že ljubezen

mi je razvnemala srce,

sem pustil fante, pustil pesem

in ljubil svoje le dekle.

A deklica me zapustila,

prišel drug fant je zapeljiv,

obljube lepe pozabila,

zato se res ne bom solzil.

Zdaj pel bom pesem o ljubezni,

ki mi srce tako teži,

spominjal se o sreči bežni,

ki kakor ptiček odleti.